PR9 ลุ้นกำไร Q2 โตแรง! ผู้ป่วยต่างชาติฟื้นเด่น รับเปิดประเทศ ซื้ออัพเป้าใหม่ 18 บ.
PR9 ลุ้นกำไรไตรมาส 2/2565 โตแรง 10 เท่าตัว ผู้ป่วยต่างชาติฟื้นตัว รับเปิดประเทศและท่องเที่ยวหนุน โบรกอัพกำไรปี 65-66 โตแกร่ง พ่วงราคาเป้าหมายใหม่ 18 บาท
PR9 ลุ้นกำไร Q2/65 โตแรง 10 เท่าตัว ผู้ป่วยต่างชาติฟื้นตัว รับเปิดประเทศ โบรกอัพกำไรปี 65-66 โตแกร่ง พ่วงเป้าใหม่ 18 บาท
18 ก.ค. 2565

บล.ฟินันเซีย ไซรัส ระบุในบทวิเคราะห์วันนี้ (18 ก.ค.65) ว่า บริษัท โรงพยาบาลพระรามเก้า จำกัด (มหาชน) หรือ PR9 คาดกำไรไตรมาส 2/2565 ลดลง 26% เทียบไตรมาสก่อนหน้า ตามปัจจัยฤดูกาลและสถานการณ์ COVID-19 ที่ผ่อนคลายขึ้น แต่คาดยังโตแรง 10 เท่า เทียบช่วงเดียวกันของปีก่อนจากรายได้ที่แข็งแกร่ง โดยเฉพาะผู้ป่วยไทยที่ฟื้นตัวสูงกว่าช่วงก่อน COVID-19 แล้ว
ส่วนแนวโน้มผลประกอบการไตรมาส 3/2565 คาดยังโดดเด่นต่อเนื่องจาก High Season และการระบาดของโอมิครอน BA.4 และ BA.5 ที่เริ่มเร่งตัวอีกครั้ง ขณะที่ผู้ป่วยต่างชาติคาดฟื้นตัวต่อเนื่องตามการเปิดประเทศและการท่องเที่ยวที่ฟื้น
โดยปรับเพิ่มประมาณการกำไรปี 2565-2566 ขึ้นเป็น 95% เทียบช่วงเดียวกันของปีก่อน และ 2% เทียบช่วงเดียวกันของปีก่อนตามลำดับ ปรับเพิ่มราคาเป้าหมายเป็น 18 บาท แนะนำ “ซื้อ”